galenus.de-usu-partium 6.10
Ἀμοιβὴν γάρ τινα τῷ πνεύμονι τὴν ἐκ τοῦ ἥπατος θρέψιν ἔοικεν ἀντιπαρέχειν ἡ καρδία , καὶ τοῦτον ἀντεισφέρειν αὐτῷ τὸν ἔρανον ἀνθ’ οὗ λαμβάνει παρ’ ἐκείνου πνεύματος . ἔδει μὲν γὰρ δή που καὶ τῷ πνεύμονι τροφῆς · ἀλλ’ οὐκ ἦν ἄμεινον εὐθὺς ἐκ τῆς κοίλης φλεβὸς εἰς αὐτὸν ἰέναι τὸ αἷμα , καίτοι παρερχομένης καὶ ψαυούσης αὐτοῦ . διότι φύσιν τε ἐχρῆν ἑτέραν ἀγγείου κατασκευασθῆναι τοῦ θρέψοντος αὐτὸν οὐδὲν τῇ κοίλῃ προσεοικότος , ἐπίφυσίν τε σχεῖν ὑμένων , οἵαν νῦν ἔχει . καὶ ταῦτα οὐδὲ παρ’ ἑνὸς ἄλλου οὐδαμῶς ἦν δυνατὸν , ὅτι μὴ παρὰ τῆς καρδίας αὐτῷ σχεῖν . οὐ γὰρ δὴ μάτην , οὐδ’ ὡς ἔτυχεν ἡ πάντα σοφὴ φύσις , ὥσπερ οὐδ’ ἄλλο οὐδὲν ἐποίησεν ἐν ἅπασι τοῖς ζώοις , οὕτως οὐδ’ ἐπὶ τοῦ πνεύμονος . ἐνήλλαξε γὰρ τῶν ἀγγείων τοὺς χιτῶνας , ἀρτηριώδη μὲν ἐργασαμένη τὴν φλέβα , φλεβώδη δὲ τὴν ἀρτηρίαν . ἐν μὲν γὰρ τοῖς ἄλλοις ἅπασι μορίοις τῆς ἴσης ἀρτηρίας τῇ φλεβὶ τὸ πάχος τῶν χιτώνων οὐκ ἴσον , ἀλλ’ εἰς τοσοῦτον ἄρα διενήνοχεν , ὡς Ἡρόφιλος ὀρθῶς ἐστοχάσθαι δοκεῖ , τὴν ἀρτηρίαν τῆς φλεβὸς ἑξαπλασίαν ἀποφῃνάμενος εἶναι τῷ πάχει . κατὰ δὲ τὸν πνεύμονα μόνον ἁπάντων ὀργάνων τε καὶ μορίων ἡ μὲν ἀρτηρία φλεβὸς , ἡ δὲ φλὲψ ἀρτηρίας ἔσχε χιτῶνας . τί δὴ τοῦτό ἐστι τὸ σόφισμα τῆς φύσεως , ἐξηγήσασθαι χρὴ πρότερον , ἔπειτα περὶ τῶν ὑμένων τῆς ἐπιφύσεως εἰπεῖν , εἶθ’ ἑξῆς , ὡς οὐκ ἐνεδέχετο τῆς κοίλης φλεβὸς οὔτ’ ἀγγεῖον ἀρτηριῶδες , οὔθ’ ὑμένας ἐκφῦναι τοιούτους . εἰ μὴ γὰρ ταῦτά τις ἅπαντα διέλθοι πρότερον , οὐκ ἐνδέχεται δεῖξαι τῆς δεξιᾶς ἐν τῇ καρδίᾳ κοιλίας τὴν χρείαν τῆς γενέσεως . ἀρξώμεθα οὖν ἀπὸ τοῦ πρώτου πάντων , ἐπιδεικνύντες , ὡς ἄμεινον ἦν ἄρα τῷ πνεύμονι . φλεβώδη μὲν ἔχειν τὴν ἀρτηρίαν , ἀρτηριώδη δὲ τὴν φλέβα . διττὸν δὲ καὶ τοῦτ’ ἔοικεν εἶναι τὸ πρόβλημα καὶ οἷον δίδυμον . οὐ γὰρ μόνον ὅτι τῷ πνεύμονι κάλλιόν ἐστι , παχὺν μὲν ἱκανῶς εἶναι τῆς φλεβὸς τὸν χιτῶνα , λεπτὸν δ’ ἐσχάτως τῆς ἀρτηρίας , ἀλλ’ ὅτι καὶ τοῖς ἄλλοις ἅπασι μορίοις τοῦ ζώου παχὺν μὲν τὸν τῆς ἀρτηρίας , ἰσχνὸν δὲ τὸν τῆς φλεβὸς ἄμεινον ὑπάρχειν , ἀποδεῖξαι προσήκει τῷ γε μηδεμίαν ἔτ’ ἀπορίαν ὑπολείπεσθαι προῃρημένῳ μηδ’ ἀσαφές τι καὶ ἄγνωστον τῶν ἔργων τῆς φύσεως . ὅτι μὲν δὴ καθ’ ὅλον τοῦ ζώου τὸ σῶμα τὸ μὲν αἷμα λεπτῷ καὶ μανῷ περιέχεσθαι χιτῶνι , τὸ δὲ πνεῦμα παχεῖ καὶ πυκνῷ βέλτιον ἦν , οὐ μακρῶν οἶμαι δεήσεσθαι λόγων . ἀρκεῖ γὰρ ὑπομνῆσαι τῆς οὐσίας ἑκατέρου τὴν ἰδέαν , ὡς τὸ μὲν αἷμα παχὺ καὶ βαρὺ καὶ δυσκίνητον , τὸ δὲ πνεῦμα λεπτὸν καὶ κοῦφον καὶ ταχύ . καὶ κίνδυνος ἦν οἴχεσθαι διϊπτάμενον αὐτὸ τοῦτο ῥᾳδίως , εἰ μὴ παχέσι καὶ πυκνοῖς καὶ πάντη στεγανοῖς ἐφρουρήθη χιτῶσιν . ἔμπαλιν δ’ ἐπὶ τοῦ αἵματος , εἰ μὴ λεπτὸς καὶ μανὸς ἦν ὁ περιέχων αὐτὸ χιτὼν , οὐκ ἂν ῥᾳδίως τοῖς περικειμένοις διεδίδοτο , καὶ οὕτως ἂν ἡ σύμπασα χρεία τελέως αὐτοῦ διεφθείρετο . ταῦτ’ ἄρα προειδὼς ὁ δημιουργὸς ἡμῶν ἔμπαλιν ἔχοντας ἐτεχνήσατο τῶν ὑλῶν ταῖς φύσεσι τοὺς χιτῶνας τῶν ἀγγείων , ὡς μήτ’ ἐκκενοῖτο πρὸ τοῦ καιροῦ τὸ πνεῦμα , μήτε ἴσχοιτο μέχρι πλείστου τὸ αἷμα . τί δὴ οὖν οὐχὶ καὶ κατὰ τὸν πνεύμονα λεπτὴν μὲν ὡσαύτως τὴν φλέβα , παχεῖαν δὲ τὴν ἀρτηρίαν ἐδημιουργήσατο ; πάντως που κᾀνταῦθα τὸ μὲν πνεῦμα λεπτὸν καὶ κοῦφον καὶ στέγεσθαι δεόμενον , τὸ δ’ αἷμα παχὺ καὶ βαρὺ καὶ διαπέμπεσθαι χρῇζον εἰς ἅπαντα τοῦ πνεύμονος τὰ μόρια πλέον , ἢ κατὰ τὰ ἄλλα τοῦ ζώου μόρια τρέφεσθαι δεόμενα , διά τε τὸ τῆς κινήσεως ἀκατάπαυστον καὶ τὸ πλῆθος τῆς θερμασίας , ἣν ἔκ τε τῆς πρὸς τὴν καρδίαν γειτνιάσεως καὶ ἐξ αὐτοῦ τοῦ διηνεκοῦς τῆς κινήσεως ὁ πνεύμων ἔχει . τάχα σε καὶ θαυμάσειν οἶμαι τὴν πρόνοιαν τοῦ δημιουργοῦ . τοῦτο γὰρ , ἐπειδὴ μόνος ὁ πνεύμων ὄργανον ἑαυτῷ πανταχόθεν περικείμενον ἰσχυρὸν οὕτω καὶ σφοδρῶς κινούμενον ἐκέκτητο τὸν θώρακα , διὰ τοῦτο αὐτοῦ τὴν κατασκευὴν ἐξαίρετον ὑπὲρ τὰ λοιπὰ πάντα ποιῆσαι τοῦ ζώου μόρια , πῶς οὐ θαυμαστῆς προνοίας ἐστὶ δεῖγμα ; δέδεικται γὰρ ἐν τοῖς περὶ κινήσεως αὐτοῦ , ὡς οὐδεμίαν ἐξ αὑτοῦ κίνησιν ἔχων ὁ πνεύμων ὑπὸ τοῦ θώρακος ἀεὶ κινοῖτο , συστελλομένου μὲν καὶ αὐτὸς συστελλόμενος ἐκ τοῦ θλίβεσθαι καὶ πιέζεσθαι πανταχόθεν , ὅπερ ἐκπνεόντων τε καὶ φωνούντων γίνεται , διαστελλομένου δ’ αὐτοῦ πάλιν ἑπόμενός τε καὶ πάντη διϊστάμενος ὁμοίως ﻿ ἐκείνῳ κατὰ τὸν εἰσπνοῆς καιρόν . ἀλλ’ οὔτε εἰσπνεόντων , οὔτ’ ἐκπνεόντων ἐχρῆν ὡσαύτως διαστέλλεσθαι ταῖς ἀρτηρίαις τὰς φλέβας , ὅτι μηδὲ τὴν αὐτὴν ὑπηρεσίαν πεπίστευνται . τὰς μὲν γὰρ ὑποδοχὰς τοῦ πνεύματος ἡ φύσις ἐτέμετο , ῥᾳδίως μὲν πληροῦσθαι δεομένας εἰσπνεόντων , ἑτοίμως δ’ ἐκπνεόντων τε καὶ φωνούντων ἐκκενοῦσθαι · τὰς δ’ αὖ φλέβας οἷον ταμιεῖα τῆς τροφῆς ἐδημιούργησεν , οὔτε διαστέλλεσθαι δεομένας εἰσπνεόντων , οὔτ’ ἐκπνεόντων συστέλλεσθαι . καλῶς οὖν εἶχε , ταῖς μὲν μαλακὸν ἀπεργάσασθαι τὸ σῶμα , ταῖς δὲ σκληρὸν , εἴ γε ταῖς μὲν ἑτοίμως ὑπακούειν ἑκατέραις τοῦ θώρακος ταῖς ἐνεργείαις ἦν ἄμεινον , ταῖς δὲ ὅλως μηδὲν αὐτῶν ἐπαΐειν . ἀλλ’ εἴπερ ὀρθῶς ἡμῖν ἐν ἑτέροις ἀποδέδεικται , τρέφεσθαι τὰ σώματα δι’ αὐτοῦ τοῦ χιτῶνος τῶν ἀγγείων ἐπισπώμενα τὸ αἷμα , κινδυνεύει πάλιν ὁ πνεύμων ἀπορεῖν τοῦ θρέψοντος , ἱκανῶς στεγανοῦ γενηθέντος αὐτῷ τῆς φλεβὸς τοῦ χιτῶνος . ἀλλ’ ἱκανὰ ταῦτα πάλιν ἑτέραν οἶμαί σε θαυμαστὴν ἐξευρήσειν πρόνοιαν τῆς φύσεως , ἀναμνησθέντα τῶν ἐν ἐκείνοις ἀποδεδειγμένων , ὡς τῶν τοῦ ζώου μορίων ἔνια μὲν ὑπὸ παχυτέρου καὶ , ὡς ἂν εἴποι τις , ἰλυώδους τρέφεσθαι χρῄζει τοῦ αἵματος , ἔνια δὲ ἔμπαλιν ὑπὸ λεπτοτέρου καὶ ἀτμωδεστέρου , καὶ μέν γε καὶ ὡς πάντων πάντα μετέχει τἄλλα μόρια , καὶ ἀρτηρίαι , καὶ φλέβες , καὶ αἱ μὲν ὀλίγου καὶ λεπτοῦ καὶ ἀτμώδους αἵματος , αἱ δ’ αὖ φλέβες ἐλαχίστου καὶ αὗται πνεύματος , ὁμιχλώδους τε καὶ παχέος . εἴπερ οὖν ταῦθ’ οὕτως ἔχει , καθάπερ ἔχει , καὶ δεῖται τρέφεσθαι τὸ σῶμα τοῦ πνεύμονος οὐκ ἰλυώδει τινὶ καὶ παχείᾳ τροφῇ , καθάπερ τὸ τοῦ ἥπατος , ἀλλὰ λεπτῇ καὶ κούφῃ καὶ ἀτμώδει , πάντα φαίνεται θαυμαστῶς παρεσκευασμένα τῷ τῶν ζώων δημιουργῷ . τρέφεται μὲν γὰρ ἕκαστον ἐκ τῆς ὁμοίας ἑαυτῷ τροφῆς , ὡς καὶ τοῦτο ἀποδέδεικται · κοῦφον δ’ ἐστὶ καὶ μανὸν καὶ οἷον ἐξ ἀφροῦ τινος αἱματώδους πεπηγότος τὸ τοῦ πνεύμονος σῶμα , καὶ διὰ τοῦτο δεόμενον ἀτμώδους καὶ λεπτοῦ καὶ καθαροῦ τοῦ αἵματος , οὐχ , ὥσπερ τὸ ἧπαρ , ἰλυώδους τε καὶ παχέος · ὅθεν ἔμπαλιν αὐτῷ τὰ τῶν ἀγγείων ἔχει μάλιστα μὲν τοῖς καθ’ ἧπαρ , ἤδη δὲ καὶ τοῖς ἄλλοις τοῦ ζώου μορίοις . τοῖς μὲν γὰρ ἀραιός τε καὶ λεπτὸς ὁ χιτὼν ὑπάρχων τοῦ χορηγοῦντος ἀγγείου τὸ αἷμα πλεῖστον τοῦ παχέος ἑτοίμως τοῖς περιέχουσι διαδίδωσι · τῷ δὲ πνεύμονι παχὺς καὶ πυκνὸς γενόμενος οὐδὲν ὅτι μὴ τὸ λεπτότατον ἐπιτρέπει διεξέρχεσθαι . καὶ τοῖς μὲν ἄλλοις αἱ ἀρτηρίαι παχεῖαι καὶ πυκναὶ γεννηθεῖσαι παντάπασιν ὀλίγον ἀτμώδους αἵματος τοῖς παρακειμένοις μορίοις ἕλκειν ἐπιτρέπουσι · τῷ δὲ πνεύμονι μόνῳ πάμπολυ τὸ τοιοῦτον μεθιᾶσιν , ὑπὸ μανότητός τε καὶ λεπτότητος ἀδυνατοῦσαι στέγειν . ὥστε πάντη τῷ πνεύμονι τὰ περὶ τὴν τροφὴν ὑπεναντίως ἔχει τοῖς ἄλλοις ἅπασι τοῦ ζώου μορίοις , ὥσπερ καὶ τὰ τῆς τοῦ σώματος ἰδέας . οὔτε γὰρ οὕτω μανὸν καὶ κοῦφον καὶ πνευματῶδες εὕροις ἂν ἕτερόν τι μόριον , ἀλλ’ οὐδὲ ἐγγὺς οὕτως αἵματι καθαρῷ καὶ λεπτῷ καὶ ἀτμώδει τρεφόμενον . ὅσον οὖν ἔλαττον αἱ φλέβες αὐτῷ μεταδιδόασι τροφῆς , πυκναὶ καὶ παχεῖαι γενόμεναι , τοῦτο πᾶν πληροῦσιν αἱ ἀρτηρίαι , λεπτὸν καὶ καθαρὸν καὶ ἀτμῶδες αἷμα δαψιλῶς αὐτῷ διαπέμπουσαι . ἀλλ’ οὐδέπω τοῦθ’ ἱκανὸν οὕτω θερμῷ καὶ πολυκινήτῳ σπλάγχνῳ . ταῦτ’ ἄρα μεγίστας ἐν αὐτῷ τὰς φλέβας ἡ φύσις ἐδημιούργησεν , ἵν’ , ὅσον ἀπολείπεται τοῦ τρέφειν αὐτάρκως διὰ τὴν τοῦ χιτῶνος πυκνότητα , τοῦτ’ ἐκ , τοῦ μεγέθους αὐτῶν ἀναπληρῶται . καὶ μέν γε καὶ ἄλλας τρεῖς ἐπικουρίας τῷ πνεύμονι πρὸς εὐπορίαν τροφῆς ἡ φύσις ἐγίνωσκεν ἐξ ἀνάγκης ἐσομένας · μίαν μὲν τὸ πλῆθος τῆς ἐγχωρίου θερμότητος εἰς λεπτὰ καταθραυούσης καὶ διαχεούσης ἅπασαν τὴν τροφὴν , ὡς ἀτμίζειν ἑτοιμότερον , ἑτέραν δὲ τὴν ἐν ταῖς εἰσπνοαῖς τοῦ πνεύμονος διάστασιν , ἐξαρπάζουσάν τι βιαίως κᾀκ τῶν πυκνοτάτων ὀργάνων , καὶ τρίτην , ἣ καὶ μεγίστη πασῶν , ἀπὸ καρδίας ἐπιπεμπομένου μόνῳ τῷ πνεύμονι τοῦ αἵματος , ἀκριβῶς ἐν ἐκείνῃ κατειργασμένου τε καὶ λελεπτυσμένου . οὐ μὴν διὰ τοῦτό γε μόνον ἀπὸ καρδίας αὐτῷ τρέφεσθαι βέλτιον ἦν , ἀλλ’ ὡς κατ’ ἀρχὰς ὑπεσχόμεθα δεῖξαι , ὅτι τὰς ἐν αὐτῷ φλέβας ἀρτηριώδεις ἐχρῆν γενέσθαι τοῖς χιτῶσι , καί τινων ὑμένων ἔχειν ἐπιφύσεις , ὧν οὐδέτερον ἐκ τῆς κοίλης φλεβὸς ἐνεχώρει γεννηθῆναι . καὶ δὴ καὶ δέδεικται μὲν ἤδη τῶν προτεθέντων τὸ πρῶτον . ἐπὶ δὲ τὸ δεύτερον ἰέναι καιρὸς , ὡς ἄμεινον ἦν ἐπὶ τῷ στόματι τῆς ἀρτηριώδους φλεβὸς ταύτης ὑμένας ἐπικεῖσθαι τοιούτους τε καὶ τοσούτους , οἷοί περ καὶ ὅσοι νῦν εἰσιν . εἰ γὰρ καὶ ὅτι μάλιστα παχὺ καὶ σκληρὸν ἐδημιουργήθη τὸ ἀγγεῖον , ὡς μήτε διαστέλλεσθαι ῥᾳδίως , μήτε συστέλλεσθαι , ἀλλ’ οὐκ εἰς τοσοῦτόν γε σκληρόν ἐστιν , ὡς μηδ’ ὅλως νικᾶσθαι πρὸς οὕτως ἰσχυροῦ καὶ μεγάλου καὶ σφοδρῶς ἐνεργοῦντος ὀργάνου , τοῦ θώρακος , καὶ μάλισθ’ ὅταν ἀθρόως ἐκπνέωμεν , ἢ μέγα φωνῶμεν , ἤ πως ἄλλως ἔσω προσάγωμεν ἐκ παντὸς μέρους αὐτὸν , ἅπαντας ἰσχυρῶς ἐκτείνοντες τοὺς μῦς . οὐδὲ γὰρ οὐδὲ καθ’ ἕνα τῶν τοιούτων καιρῶν ἐγχωρεῖ παντάπασιν ἄθλιπτα καὶ ἀσύμπτωτα φυλάττεσθαι τὰ τῆς φλεβὸς ταύτης ἀποβλαστήματα . καὶ μὴν εἰ θλίβοιτο καὶ συστέλλοιτο , παλινδρομήσει ῥᾳδίως ἐξ ἁπάντων αὐτῶν ἐπὶ τὸ πρῶτον στόμα τὸ αἷμα καὶ μεταληφθήσεται ﻿ πάλιν εἰς τοὐπίσω . κᾀν τούτῳ τρίτον ἤδη τὸ ἄτοπον , αὐτό τε τὸ αἷμα μάτην κινεῖσθαι δίαυλόν τινα τοῦτον ἀκατάπαυστον , ἐν μὲν ταῖς διαστολαῖς τοῦ πνεύμονος ἐπιῤῥέον τε καὶ πληροῦν ἁπάσας τὰς κατ’ αὐτὸν φλέβας , ἐν δὲ ταῖς συστολαῖς οἷον ἄμπωτίν τινα κινούμενον εὐρίπου δίκην , ἀεὶ τῇδε κᾀκεῖσε μεταβαλλόμενον οὐδαμῶς αἵματι πρέπουσαν φοράν . ἀλλὰ τοῦτο μὲν ἴσως μικρόν · τὸ δὲ καὶ τῆς ἀναπνοῆς αὐτῆς παραβλάπτειν τὴν χρείαν οὐκέτι σμικρόν . εἰ μὲν γὰρ δὴ πλεῖστον ἀέρα διὰ μιᾶς ἐνεργείας ἕλκεσθαι μὲν εἰσπνεόντων , ἐκπέμπεσθαι δ’ ἐκπνεόντων ἦν ἄμεινον , οὐκ ἐνδέχεται γίνεσθαι τοῦτο , μὴ διαστελλομένων καὶ συστελλομένων ἐπὶ πλεῖστον τῶν ἀρτηριῶν . εἰς ὅσον δ’ ἂν αἱ φλέβες ὁμοίως αὐταῖς ἐνεργῶσιν , εἰς τοσοῦτον παραβλάψουσί τε καὶ καθαιρήσουσι τῆς ἐκείνων κινήσεως τὸ μέγεθος . εὔδηλον ἤδη , πηλίκον τι βλάψει τὴν ὅλην ἀναπνοὴν , εἰ διαστέλλοιτο καὶ συστέλλοιτο τὰ τῆς τροφῆς ὄργανα . χρὴ γὰρ ἡσυχάζειν ἀκριβῶς αὐτὰ , καθάπερ οὐδ’ ὅλως ὄντα καὶ μηδεμίαν ὑποτεμνόμενα χώραν τοῦ θώρακος , ἐν ᾗ διαστέλλεται καὶ συστέλλεται τὰ τοῦ πνεύματος ὄργανα . πᾶσαν γὰρ αὐτὴν ἐκείνοις σχολάζειν προσήκει , ἵνα ἐν μὲν ταῖς εἰσπνοαῖς ἐπὶ πλεῖστον διαστελλόμενα πλεῖστον ἕλκῃ τὸν ἔξωθεν ἀέρα , κατὰ δ’ αὖ τὰς ἐκπνοὰς ἐπὶ πλεῖστον συστελλόμενα πλεῖστον προΐηται . καὶ μὲν δὴ καὶ τρίτον ἄτοπον οὐ σμικρὸν ἠκολούθησεν ἂν , ὀπίσω χωροῦντος ἐν ταῖς ἐκπνοαῖς τοῦ αἵματος , εἰ μὴ τῶν ὑμένων ὁ δημιουργὸς ἡμῶν ἐτεχνήσατο τὴν ἐπίφυσιν . ἣν , οἵα μέν τίς ἐστι καὶ ὅπως ἀπείργει τὸ αἷμα τῆς εἰς τοὐπίσω φορᾶς , ὀλίγον ὕστερον ἀκούσῃ σαφῶς · ἥτις δ’ ἂν ἦν ἡ βλάβη τῷ ζώῳ , μὴ γενομένων αὐτῶν , ἤδη μοι λέγοντι πρόσεχε τὰν νοῦν , ὑπόθεσιν κᾀνταῦθα τῷ λόγῳ ποιησαμένῳ τὰ δι’ ἑτέρων ἀποδεδειγμένα . συνανεστόμωνται μὲν αἱ ἀρτηρίαι ταῖς φλεψὶ καθ’ ὅλον τὸ σῶμα , καὶ μεταλαμβάνουσιν ἐξ ἀλλήλων αἷμα καὶ πνεῦμα διά τινων ἀοράτων τε καὶ στενῶν ἀκριβῶς ὁδῶν . εἰ δ’ ἦν τὸ στόμα τὸ μέγα τῆς ἀρτηριώδους φλεβὸς ἀναπεπταμένον ὡσαύτως ἀεὶ , μηδὲν τῆς φύσεως ἐξευρούσης μηχάνημα , κλείειν αὐτὸ καὶ αὖθις ἀνοιγνύναι δυνάμενον ἐν τοῖς προσήκουσι καιροῖς , οὐκ ἄν ποτε διὰ τῶν ἀοράτων καὶ μικρῶν στομάτων εἰς τὰς ἀρτηρίας μετειλήφθη τὸ αἷμα συστελλομένου τοῦ θώρακος . οὐ γὰρ δὴ ὁμοίως γε πᾶν ἐκ παντὸς οὔθ’ ἕλκεσθαι πέφυκεν , οὔτ’ ἐκπέμπεσθαι , ἀλλ’ ὥσπερ τὸ κοῦφον τοῦ βαρυτέρου ῥᾷον ἕλκεται μὲν ὑπὸ τῶν διαστελλομένων ὀργάνων , ἐκθλίβεται δ’ ὑπὸ τῶν συστελλομένων , οὕτω καὶ τὸ δι’ εὐρείας ὁδοῦ τοῦ διὰ στενῆς ἑτοιμότερον ἕλκεταί τε καὶ αὖθις ἐκπέμπεται . συστελλομένου δὲ τοῦ θώρακος , ὠθούμεναί τε καὶ ἔσω πιλούμεναι πανταχόθεν ἰσχυρῶς αἱ ἐν τῷ πνεύμονι φλεβώδεις ἀρτηρίαι ἐκθλίβουσι μὲν αὐτίκα δὴ μάλα τὸ ἐν αὐταῖς πνεῦμα , μεταλαμβάνουσι δέ τι διὰ τῶν λεπτῶν ἐκείνων στομάτων τοῦ αἵματος , ὅπερ οὐκ ἂν μετειλήφθη ποτὲ , παλινδρομεῖν εἴπερ οἷόν τ’ ἦν εἰς τοὐπίσω διὰ τοῦ μεγίστου στόματος , ἡλίκον τῆς φλεβὸς ταύτης ἐστὶ τὸ πρὸς τῇ καρδίᾳ . νυνὶ δ’ ἐν τῷ θλίβεσθαι μὲν πανταχόθεν , ἀποκεκλεῖσθαι δὲ τῆς διὰ τοῦ μεγάλου στόματος ἐπανόδου στάζει τι διὰ τῶν λεπτῶν ἐκείνων στομάτων εἰς τὰς ἀρτηρίας . πηλίκον δὲ τοῦτ’ ἔστιν ἀγαθὸν τῷ πνεύμονι , τάχα μὲν ἤδη φαίνεται τῷ γε μεμνημένῳ τῶν ὑπὲρ τῆς θρέψεως αὐτοῦ λόγων · εἰ δέ γε μὴ , ἀλλ’ ἐγὼ τοῦτο δίειμι , συμπερανάμενος ἅπαντα πρότερον τὸν νῦν ἡμῖν ἐνεστηκότα λόγον .
Lemmas: ἀμοιβή γάρ τις ὁ πνεύμων ὁ ἐκ ὁ ἧπαρ θρέψις ἔοικα ἀντιπαρέχω ὁ καρδία , καί οὗτος ἀντεισφέρω αὐτός ὁ ἔρανος ἀντί ὅς λαμβάνω παρά ἐκεῖνος πνεῦμα . δέω μέν γάρ δή που καί ὁ πνεύμων τροφή · ἀλλά οὐ εἰμί ἀγαθός εὐθύς ἐκ ὁ κοῖλος φλέψ εἰς αὐτός ἔρχομαι ὁ αἷμα , καίτοι παρέρχομαι καί ψαύω αὐτός . διότι φύσις τε χρή ἕτερος ἀγγεῖον κατασκευάζω ὁ τρέφω αὐτός οὐδείς ὁ κοῖλος προσέοικα , ἐπίφυσις τε ἔχω ὑμήν , οἷος νῦν ἔχω . καί οὗτος οὐδέ παρά εἷς ἄλλος οὐδαμῶς εἰμί δυνατός , ὅτι μή παρά ὁ καρδία αὐτός ἔχω . οὐ γάρ δή μάτην , οὐδέ ὡς τυγχάνω ὁ πᾶς σοφός φύσις , ὥσπερ οὐδέ ἄλλος οὐδείς ποιέω ἐν ἅπας ὁ ζῷον , οὕτως οὐδέ ἐπί ὁ πνεύμων . ἐναλλάσσω γάρ ὁ ἀγγεῖον ὁ χιτών , ἀρτηριώδης μέν ἐργάζομαι ὁ φλέψ , φλεβώδης δέ ὁ ἀρτηρία . ἐν μέν γάρ ὁ ἄλλος ἅπας μόριον ὁ ἴσος ἀρτηρία ὁ φλέψ ὁ πάχος ὁ χιτών οὐ ἴσος , ἀλλά εἰς τοσοῦτος ἄρα διαφέρω , ὡς Ἡρόφιλος ὀρθός στοχάζομαι δοκέω , ὁ ἀρτηρία ὁ φλέψ ἑξαπλάσιος ἀποφῄνω εἰμί ὁ πάχος . κατά δέ ὁ πνεύμων μόνος ἅπας ὄργανον τε καί μόριον ὁ μέν ἀρτηρία φλέψ , ὁ δέ φλέψ ἀρτηρία ἔχω χιτών . τίς δή οὗτος εἰμί ὁ σόφισμα ὁ φύσις , ἐξηγέομαι χρή πρότερος , ἔπειτα περί ὁ ὑμήν ὁ ἐπίφυσις λέγω , εἶτα ἑξῆς , ὡς οὐ ἐνδέχομαι ὁ κοῖλος φλέψ οὔτε ἀγγεῖον ἀρτηριώδης , οὔτε ὑμήν ἐκφύω τοιοῦτος . εἰ μή γάρ οὗτος τις ἅπας διέρχομαι πρότερος , οὐ ἐνδέχομαι δείκνυμι ὁ δεξιός ἐν ὁ καρδία κοιλία ὁ χρεία ὁ γένεσις . ἄρχω οὖν ἀπό ὁ πρῶτος πᾶς , ἐπιδείκνυμι , ὡς ἀγαθός εἰμί ἄρα ὁ πνεύμων . φλεβώδης μέν ἔχω ὁ ἀρτηρία , ἀρτηριώδης δέ ὁ φλέψ . δισσός δέ καί οὗτος ἔοικα εἰμί ὁ πρόβλημα καί οἷος δίδυμος . οὐ γάρ μόνος ὅτι ὁ πνεύμων καλός εἰμί , παχύς μέν ἱκανός εἰμί ὁ φλέψ ὁ χιτών , λεπτός δέ ἔσχατος ὁ ἀρτηρία , ἀλλά ὅτι καί ὁ ἄλλος ἅπας μόριον ὁ ζῷον παχύς μέν ὁ ὁ ἀρτηρία , ἰσχνός δέ ὁ ὁ φλέψ ἀγαθός ὑπάρχω , ἀποδείκνυμι προσήκω ὁ γε μηδείς ἔτι ἀπορία ὑπολείπω προλέγω μηδέ ἀσαφής τις καί ἄγνωστος ὁ ἔργον ὁ φύσις . ὅτι μέν δή κατά ὅλος ὁ ζῷον ὁ σῶμα ὁ μέν αἷμα λεπτός καί μανός περιέχω χιτών , ὁ δέ πνεῦμα παχύς καί πυκνός ἀγαθός εἰμί , οὐ μακρός οἴομαι δέω λόγος . ἀρκέω γάρ ὑπομιμνῄσκω ὁ οὐσία ἑκάτερος ὁ ἰδέα , ὡς ὁ μέν αἷμα παχύς καί βαρύς καί δυσκίνητος , ὁ δέ πνεῦμα λεπτός καί κοῦφος καί ταχύς . καί κίνδυνος εἰμί οἴχομαι διαπέταμαι αὐτός οὗτος ῥᾴδιος , εἰ μή παχύς καί πυκνός καί πάντῃ στεγανός φρουρέω χιτών . ἔμπαλιν δέ ἐπί ὁ αἷμα , εἰ μή λεπτός καί μανός εἰμί ὁ περιέχω αὐτός χιτών , οὐ ἄν ῥᾴδιος ὁ περίκειμαι διαδίδωμι , καί οὕτως ἄν ὁ σύμπας χρεία τέλειος αὐτός διαφθείρω . οὗτος ἄρα πρόοιδα ὁ δημιουργός ἐγώ ἔμπαλιν ἔχω τεχνάομαι ὁ ὕλη ὁ φύσις ὁ χιτών ὁ ἀγγεῖον , ὡς μήτε ἐκκενόω πρό ὁ καιρός ὁ πνεῦμα , μήτε ἴσχω μέχρι πολύς ὁ αἷμα . τίς δή οὖν οὐ καί κατά ὁ πνεύμων λεπτός μέν ὡσαύτως ὁ φλέψ , παχύς δέ ὁ ἀρτηρία δημιουργέω ; πάντως που ᾀνταῦθη ὁ μέν πνεῦμα λεπτός καί κοῦφος καί στέγω δέω , ὁ δέ αἷμα παχύς καί βαρύς καί διαπέμπω χρῄζω εἰς ἅπας ὁ πνεύμων ὁ μόριον πολύς , ἤ κατά ὁ ἄλλος ὁ ζῷον μόριον τρέφω δέω , διά τε ὁ ὁ κίνησις ἀκατάπαυστος καί ὁ πλῆθος ὁ θερμασία , ὅς ἐκ τε ὁ πρός ὁ καρδία γειτνίασις καί ἐκ αὐτός ὁ διηνεκής ὁ κίνησις ὁ πνεύμων ἔχω . τάχα σύ καί θαυμάζω οἴομαι ὁ πρόνοια ὁ δημιουργός . οὗτος γάρ , ἐπειδή μόνος ὁ πνεύμων ὄργανον ἑαυτοῦ πανταχόθεν περίκειμαι ἰσχυρός οὕτως καί σφοδρός κινέω κτάομαι ὁ θώραξ , διά οὗτος αὐτός ὁ κατασκευή ἐξαιρετός ὑπέρ ὁ λοιπός πᾶς ποιέω ὁ ζῷον μόριον , πῶς οὐ θαυμαστός πρόνοια εἰμί δεῖγμα ; δείκνυμι γάρ ἐν ὁ περί κίνησις αὐτός , ὡς οὐδείς ἐκ ἑαυτοῦ κίνησις ἔχω ὁ πνεύμων ὑπό ὁ θώραξ ἀεί κινέω , συστέλλω μέν καί αὐτός συστέλλω ἐκ ὁ θλίβω καί πιέζω πανταχόθεν , ὅς ἐκπνέω τε καί φωνέω γίγνομαι , διαστέλλω δέ αὐτός πάλιν ἕπομαι τε καί πάντῃ διίστημι ὅμοιος ﻿ ἐκεῖνος κατά ὁ εἰσπνοή καιρός . ἀλλά οὔτε εἰσπνέω , οὔτε ἐκπνέω χρή ὡσαύτως διαστέλλω ὁ ἀρτηρία ὁ φλέψ , ὅτι μηδέ ὁ αὐτός ὑπηρεσία πιστεύω . ὁ μέν γάρ ὑποδοχή ὁ πνεῦμα ὁ φύσις τέμνω , ῥᾴδιος μέν πληρόω δέω εἰσπνέω , ἑτοῖμος δέ ἐκπνέω τε καί φωνέω ἐκκενόω · ὁ δέ αὖ φλέψ οἷος ταμιεῖον ὁ τροφή δημιουργέω , οὔτε διαστέλλω δέω εἰσπνέω , οὔτε ἐκπνέω συστέλλω . καλός οὖν ἔχω , ὁ μέν μαλακός ἀπεργάζομαι ὁ σῶμα , ὁ δέ σκληρός , εἰ γε ὁ μέν ἑτοῖμος ὑπακούω ἑκάτερος ὁ θώραξ ὁ ἐνέργεια εἰμί ἀγαθός , ὁ δέ ὅλος μηδείς αὐτός ἐπαΐω . ἀλλά εἴπερ ὀρθός ἐγώ ἐν ἕτερος ἀποδείκνυμι , τρέφω ὁ σῶμα διά αὐτός ὁ χιτών ὁ ἀγγεῖον ἐπισπάω ὁ αἷμα , κινδυνεύω πάλιν ὁ πνεύμων ἀπορέω ὁ τρέφω , ἱκανός στεγανός γίγνομαι αὐτός ὁ φλέψ ὁ χιτών . ἀλλά ἱκανός οὗτος πάλιν ἕτερος οἴομαι σύ θαυμαστός ἐξευρίσκω πρόνοια ὁ φύσις , ἀναμιμνῄσκω ὁ ἐν ἐκεῖνος ἀποδείκνυμι , ὡς ὁ ὁ ζῷον μόριον ἔνιοι μέν ὑπό παχύς καί , ὡς ἄν λέγω τις , ἰλυώδης τρέφω χρῄζω ὁ αἷμα , ἔνιοι δέ ἔμπαλιν ὑπό λεπτός καί ἀτμώδης , καί μέν γε καί ὡς πᾶς πᾶς μετέχω ἄλλος μόριον , καί ἀρτηρία , καί φλέψ , καί ὁ μέν ὀλίγος καί λεπτός καί ἀτμώδης αἷμα , ὁ δέ αὖ φλέψ ἐλαχύς καί οὗτος πνεῦμα , ὁμιχλωδής τε καί παχύς . εἴπερ οὖν οὗτος οὕτως ἔχω , καθά ἔχω , καί δέω τρέφω ὁ σῶμα ὁ πνεύμων οὐ ἰλυώδης τις καί παχύς τροφή , καθά ὁ ὁ ἧπαρ , ἀλλά λεπτός καί κοῦφος καί ἀτμώδης , πᾶς φαίνω θαυμαστός παρασκευάζω ὁ ὁ ζῷον δημιουργός . τρέφω μέν γάρ ἕκαστος ἐκ ὁ ὅμοιος ἑαυτοῦ τροφή , ὡς καί οὗτος ἀποδείκνυμι · κοῦφος δέ εἰμί καί μανός καί οἷος ἐκ ἀφρός τις αἱματώδης πήγνυμι ὁ ὁ πνεύμων σῶμα , καί διά οὗτος δέω ἀτμώδης καί λεπτός καί καθαρός ὁ αἷμα , οὐ , ὥσπερ ὁ ἧπαρ , ἰλυώδης τε καί παχύς · ὅθεν ἔμπαλιν αὐτός ὁ ὁ ἀγγεῖον ἔχω μάλα μέν ὁ κατά ἧπαρ , ἤδη δέ καί ὁ ἄλλος ὁ ζῷον μόριον . ὁ μέν γάρ ἀραιός τε καί λεπτός ὁ χιτών ὑπάρχω ὁ χορηγέω ἀγγεῖον ὁ αἷμα πολύς ὁ παχύς ἑτοῖμος ὁ περιέχω διαδίδωμι · ὁ δέ πνεύμων παχύς καί πυκνός γίγνομαι οὐδείς ὅτι μή ὁ λεπτός ἐπιτρέπω διεξέρχομαι . καί ὁ μέν ἄλλος ὁ ἀρτηρία παχύς καί πυκνός γεννάω παντάπασι ὀλίγος ἀτμώδης αἷμα ὁ παράκειμαι μόριον ἕλκω ἐπιτρέπω · ὁ δέ πνεύμων μόνος πάμπολυς ὁ τοιοῦτος μεθίημι , ὑπό μανότης τε καί λεπτότης ἀδυνατέω στέγω . ὥστε πάντῃ ὁ πνεύμων ὁ περί ὁ τροφή ὑπεναντίος ἔχω ὁ ἄλλος ἅπας ὁ ζῷον μόριον , ὥσπερ καί ὁ ὁ ὁ σῶμα ἰδέα . οὔτε γάρ οὕτως μανός καί κοῦφος καί πνευματώδης εὑρίσκω ἄν ἕτερος τις μόριον , ἀλλά οὐδέ ἐγγύς οὕτως αἷμα καθαρός καί λεπτός καί ἀτμώδης τρέφω . ὅσος οὖν ἐλαχύς ὁ φλέψ αὐτός μεταδίδωμι τροφή , πυκνός καί παχύς γίγνομαι , οὗτος πᾶς πληρόω ὁ ἀρτηρία , λεπτός καί καθαρός καί ἀτμώδης αἷμα δαψιλός αὐτός διαπέμπω . ἀλλά οὐδέπω οὗτος ἱκανός οὕτως θερμός καί πολυκίνητος σπλάγχνον . οὗτος ἄρα μέγας ἐν αὐτός ὁ φλέψ ὁ φύσις δημιουργέω , ἵνα , ὅσος ἀπολείπω ὁ τρέφω αὔταρκος διά ὁ ὁ χιτών πυκνότης , οὗτος ἐκ , ὁ μέγεθος αὐτός ἀναπληρόω . καί μέν γε καί ἄλλος τρεῖς ἐπικουρία ὁ πνεύμων πρός εὐπορία τροφή ὁ φύσις γιγνώσκω ἐκ ἀνάγκη εἰμί · εἷς μέν ὁ πλῆθος ὁ ἐγχώριος θερμότης εἰς λεπτός καταθραύω καί διηχέω ἅπας ὁ τροφή , ὡς ἀτμίζω ἑτοῖμος , ἕτερος δέ ὁ ἐν ὁ εἰσπνοή ὁ πνεύμων διάστασις , ἐξαρπάζω τις βίαιος ἐͅκ ὁ πυκνός ὄργανον , καί τρίτος , ὅς καί μέγας πᾶς , ἀπό καρδία ἐπιπέμπω μόνος ὁ πνεύμων ὁ αἷμα , ἀκριβής ἐν ἐκεῖνος κατεργάζομαι τε καί λεπτύνω . οὐ μήν διά οὗτος γε μόνος ἀπό καρδία αὐτός τρέφω ἀγαθός εἰμί , ἀλλά ὡς κατά ἀρχή ὑπισχνέομαι δείκνυμι , ὅτι ὁ ἐν αὐτός φλέψ ἀρτηριώδης χρή γίγνομαι ὁ χιτών , καί τις ὑμήν ἔχω ἐπίφυσις , ὅς οὐδέτερος ἐκ ὁ κοῖλος φλέψ ἐγχωρέω γεννάω . καί δή καί δείκνυμι μέν ἤδη ὁ προτίθημι ὁ πρῶτος . ἐπί δέ ὁ δεύτερος ἔρχομαι καιρός , ὡς ἀγαθός εἰμί ἐπί ὁ στόμα ὁ ἀρτηριώδης φλέψ οὗτος ὑμήν ἐπίκειμαι τοιοῦτος τε καί τοσοῦτος , οἷος περ καί ὅσος νῦν εἰμί . εἰ γάρ καί ὅτι μάλα παχύς καί σκληρός δημιουργέω ὁ ἀγγεῖον , ὡς μήτε διαστέλλω ῥᾴδιος , μήτε συστέλλω , ἀλλά οὐ εἰς τοσοῦτος γε σκληρός εἰμί , ὡς μηδέ ὅλος νικάω πρός οὕτως ἰσχυρός καί μέγας καί σφοδρός ἐνεργέω ὄργανον , ὁ θώραξ , καί μάλα ὅταν ἀθρόος ἐκπνέω , ἤ μέγας φωνέω , ἤ πως ἄλλος ἔσω προσάγω ἐκ πᾶς μέρος αὐτός , ἅπας ἰσχυρός ἐκτείνω ὁ μῦς . οὐδέ γάρ οὐδέ κατά εἷς ὁ τοιοῦτος καιρός ἐγχωρέω παντάπασι ἄθλιπτος καί ἀσύμπτωτος φυλάσσω ὁ ὁ φλέψ οὗτος ἀποβλάστημα . καί μήν εἰ θλίβω καί συστέλλω , παλινδρομέω ῥᾴδιος ἐκ ἅπας αὐτός ἐπί ὁ πρῶτος στόμα ὁ αἷμα καί μεταλαμβάνω ﻿ πάλιν εἰς ὀπίσω . εἰͅν οὗτος τρίτος ἤδη ὁ ἄτοπος , αὐτός τε ὁ αἷμα μάτην κινέω δίαυλος τις οὗτος ἀκατάπαυστος , ἐν μέν ὁ διαστολή ὁ πνεύμων ἐπιρρέω τε καί πληρόω ἅπας ὁ κατά αὐτός φλέψ , ἐν δέ ὁ συστολή οἷος ἄμπωτις τις κινέω εὔριπος δίκη , ἀεί τῇδε ᾀκεῖσε μεταβάλλω οὐδαμῶς αἷμα πρέπω φορά . ἀλλά οὗτος μέν ἴσως μικρός · ὁ δέ καί ὁ ἀναπνοή αὐτός παραβλάπτω ὁ χρεία οὐκέτι μικρός . εἰ μέν γάρ δή πολύς ἀήρ διά εἷς ἐνέργεια ἕλκω μέν εἰσπνέω , ἐκπέμπω δέ ἐκπνέω εἰμί ἀγαθός , οὐ ἐνδέχομαι γίγνομαι οὗτος , μή διαστέλλω καί συστέλλω ἐπί πολύς ὁ ἀρτηρία . εἰς ὅσος δέ ἄν ὁ φλέψ ὅμοιος αὐτός ἐνεργέω , εἰς τοσοῦτος παραβλάπτω τε καί καθαιρέω ὁ ἐκεῖνος κίνησις ὁ μέγεθος . εὔδηλος ἤδη , πηλίκος τις βλάπτω ὁ ὅλος ἀναπνοή , εἰ διαστέλλω καί συστέλλω ὁ ὁ τροφή ὄργανον . χρή γάρ ἡσυχάζω ἀκριβής αὐτός , καθά οὐδέ ὅλος εἰμί καί μηδείς ὑποτέμνω χώρα ὁ θώραξ , ἐν ὅς διαστέλλω καί συστέλλω ὁ ὁ πνεῦμα ὄργανον . πᾶς γάρ αὐτός ἐκεῖνος σχολάζω προσήκω , ἵνα ἐν μέν ὁ εἰσπνοή ἐπί πολύς διαστέλλω πολύς ἕλκω ὁ ἔξωθεν ἀήρ , κατά δέ αὖ ὁ ἐκπνοή ἐπί πολύς συστέλλω πολύς προίημι . καί μέν δή καί τρίτος ἄτοπος οὐ μικρός ἀκολουθέω ἄν , ὀπίσω χωρέω ἐν ὁ ἐκπνοή ὁ αἷμα , εἰ μή ὁ ὑμήν ὁ δημιουργός ἐγώ τεχνάομαι ὁ ἐπίφυσις . ὅς , οἷος μέν τις εἰμί καί ὅπως ἀπείργω ὁ αἷμα ὁ εἰς ὀπίσω φορά , ὀλίγος ὕστερον ἀκούω σαφής · ὅστις δέ ἄν εἰμί ὁ βλάβη ὁ ζῷον , μή γίγνομαι αὐτός , ἤδη ἐγώ λέγω προσέχω ὁ νόος , ὑπόθεσις ᾀνταῦθη ὁ λόγος ποιέω ὁ διά ἕτερος ἀποδείκνυμι . συναναστομόω μέν ὁ ἀρτηρία ὁ φλέψ κατά ὅλος ὁ σῶμα , καί μεταλαμβάνω ἐκ ἀλλήλων αἷμα καί πνεῦμα διά τις ἀόρατος τε καί στενός ἀκριβής ὁδός . εἰ δέ εἰμί ὁ στόμα ὁ μέγας ὁ ἀρτηριώδης φλέψ ἀναπετάννυμι ὡσαύτως ἀεί , μηδείς ὁ φύσις ἐξευρίσκω μηχάνημα , κλείω αὐτός καί αὖθις ἀνοίγνυμι δύναμαι ἐν ὁ προσήκω καιρός , οὐ ἄν ποτέ διά ὁ ἀόρατος καί μικρός στόμα εἰς ὁ ἀρτηρία μεταλαμβάνω ὁ αἷμα συστέλλω ὁ θώραξ . οὐ γάρ δή ὅμοιος γε πᾶς ἐκ πᾶς οὔτε ἕλκω φύω , οὔτε ἐκπέμπω , ἀλλά ὥσπερ ὁ κοῦφος ὁ βαρύς ῥᾴδιος ἕλκω μέν ὑπό ὁ διαστέλλω ὄργανον , ἐκθλίβω δέ ὑπό ὁ συστέλλω , οὕτως καί ὁ διά εὐρύς ὁδός ὁ διά στενός ἑτοῖμος ἕλκω τε καί αὖθις ἐκπέμπω . συστέλλω δέ ὁ θώραξ , ὠθέω τε καί ἔσω πιλέω πανταχόθεν ἰσχυρός ὁ ἐν ὁ πνεύμων φλεβώδης ἀρτηρία ἐκθλίβω μέν αὐτίκα δή μάλα ὁ ἐν αὐτός πνεῦμα , μεταλαμβάνω δέ τις διά ὁ λεπτός ἐκεῖνος στόμα ὁ αἷμα , ὅς οὐ ἄν μεταλαμβάνω ποτέ , παλινδρομέω εἴπερ οἷος τε εἰμί εἰς ὀπίσω διά ὁ μέγας στόμα , ἡλίκος ὁ φλέψ οὗτος εἰμί ὁ πρός ὁ καρδία . νυνί δέ ἐν ὁ θλίβω μέν πανταχόθεν , ἀποκλείω δέ ὁ διά ὁ μέγας στόμα ἐπάνοδος στάζω τις διά ὁ λεπτός ἐκεῖνος στόμα εἰς ὁ ἀρτηρία . πηλίκος δέ οὗτος εἰμί ἀγαθός ὁ πνεύμων , τάχα μέν ἤδη φαίνω ὁ γε μιμνῄσκω ὁ ὑπέρ ὁ θρέψις αὐτός λόγος · εἰ δέ γε μή , ἀλλά ἐγώ οὗτος διέρχομαι , συμπεραίνω ἅπας πρότερος ὁ νῦν ἐγώ ἐνίστημι λόγος .